**Măicuță, aripă de rai**

*Ciprian.Antoche*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Năframa dumitale-ți este ninsă

De anii ce-au trecut doar cu povară,

Dar veșnică și flacără nestinsă

Cerți vremea scursă blestemând ocară.

Grizoanele ce-s ninse-n tâmpla roasă

Te fac icoană sfântă pentru mine,

C-ai fost...și ești...și-ai să rămâi frumoasă

Aidoma unui stup cu harnice albine.

A tale palme crețe de la trudă

Sunt ca safire așternute-n rouă,

Iar fruntea stropi de muncă îți asudă

Voind ca binele din lume să-l lași nouă.

Măicuță sfântă, aripă de cer

Hodină-ți oasele robite într-o viață,

Căci ai zdrobit trupu-ți firav de fier

Cărând cu poala soarele din ceață.

Ești ghem de om, micuță și plăpândă

Dar ai putere cât un car cu boi,

Nu cere vieții tale-n plâns osândă

Căci din golașe palme, ne-ai făurit pe noi.

Stai locului și șezi baremi o clipă

Ajungă-ți fuga-n trupul tău lumesc,

Căci Domnu-ți dăruiește a Raiului aripă

Iar eu mă-nchin din suflet... zicându-ți MULȚUMESC!